સૌમિત્ર દાસઃ ગુજરાત પોલીસમાંથી ટીમ ઈન્ડિયા પોલીસમાં સિલેક્ટ થનારી પ્રથમ મહિલા પોલીસ ઑફિસર બન્યાના ત્રણ જ મહિનામાં લજ્જા ગોસ્વામીએ ફરી ગુજરાતનું મસ્તક ઊંચુ કર્યું છે. અમેરિકામાં તાજેતરમાં જ યોજાયેલી 2017 વર્લ્ડ પોલીસ એન્ડ ફાયર ગેમ્સ 2017માં લજ્જાએ છ મેડલ જીત્યા છે જેમાંથી ત્રણ તેના સ્વતંત્ર મેડલ્સ છે જ્યારે ત્રણ ટીમ ઈવેન્ટના છે. આ અંગે પોલીસ ઈન્સ્પેક્ટરનું પદ ધરાવતી લજ્જા જણાવે છે, “મેં ઈન્ડિવિજ્યુઅલ ઈવેન્ટમાં બે ગોલ્ડ મેડલ અને એક સિલ્વર મેડલ જીત્યુ છે. અમે ટીમ ઈવેન્ટમાં એક ગોલ્ડ તથા બે બ્રોન્ઝ મેડલ્સ જીત્યા છે. મને પ્રતિષ્ઠિત ઈવેન્ટમાં મેડલ જીતતી જોવી એ મારા પિતાનું સપનું હતું. હું ખરેખર ખૂબ જ ખુશ છું કે મેં એ હાંસલ કર્યું છે. મારા પિતાએ ગુજરાત પોલીસનું રાષ્ટ્રીય સ્તરે પ્રતિનિધિત્વ કર્યું હતું પણ તે ઈન્ડિયા પોલીસ ટીમમાં સ્થાન નહતા મેળવી શક્યા. આથી મને આ ઈવેન્ટમાં જોઈને તે પણ ખૂબ ખુશ છે. મને કહેવામાં આવ્યું છે કે આ પરફોર્મન્સ પછી મને પ્રમોશન મળી શકે છે જે મારા માટે ખરેખર ખૂબ જા સારા સમાચાર છે.” વાંચો લજ્જા સાથેની વાતચીતના અંશઃ